
	Mozzjoni għal riżoluzzjoni
	Emenda

	
	Aa.	billi l-ħidma tal-Ombudsman tikkontribwixxi biex tgħin lill-istituzzjonijiet tal-UE jsiru aktar effiċjenti, effettivi, iqisu l-ħtiġijiet taċ-ċittadini u responsabbli, u b’hekk iżidu l-fiduċja taċ-ċittadini fil-proġett Ewropew; billi l-Ombudsman jista’ jkollha bżonn tindirizza fl-eżerċizzju tal-mandat tagħha fenomeni ġodda li żdiedu b’mod sinifikanti fiż-żminijiet reċenti, bħad-diżinformazzjoni u l-attivitajiet malizzjużi minn pajjiżi terzi, li għandhom l-għan li jimminaw il-fiduċja taċ-ċittadini fl-UE;

	J.	billi l-Ombudsman wettqet inkjesta dwar l-użu kontinwu ta’ sponsorizzar korporattiv mill-Kunsill tal-UE, minħabba li dan wassal għal tħassib pubbliku persistenti u konsiderevoli rigward l-influwenza li l-isponsors jistgħu jeżerċitaw fuq il-proċess tat-teħid ta’ deċiżjonijiet tal-UE, b’mod partikolari fuq il-deliberazzjonijiet rigward il-politika u l-leġiżlazzjoni tal-UE li jaffettwaw dawn l-interessi privati tal-isponsors, u b’hekk hemm riskji serji għar-reputazzjoni kemm tal-Kunsill kif ukoll tal-UE kollha;
	J.	billi l-Ombudsman eżaminat il-Presidenza b’rotazzjoni tal-użu kontinwu ta’ sponsorizzar korporattiv mill-Kunsill tal-UE, minħabba li din wasslet għal tħassib pubbliku rigward l-influwenza li l-isponsors jistgħu jeżerċitaw fuq il-proċess tat-teħid ta’ deċiżjonijiet tal-UE, b’mod partikolari fuq il-deliberazzjonijiet rigward il-politika u l-leġiżlazzjoni tal-UE li jaffettwaw tali sponsors;

	Mozzjoni għal riżoluzzjoni

	K.	billi l-Ombudsman bdiet inkjesta abbażi ta’ lment minn organizzazzjonijiet nongovernattivi li ddenunċaw il-fatt li l-Grupp Konsultattiv tal-Industrija tal-Pjattaforma tal-Enerġija tal-UE, stabbilit mill-Kummissjoni, kien kompost biss minn membri korporattivi, u dan ma kienx jaqbel mar-regoli tal-Kummissjoni dwar rappreżentazzjoni bilanċjata; billi l-Ombudsman sabet li l-ispjegazzjonijiet ipprovduti mill-Kummissjoni fir-rigward tal-esklużjoni kompleta tar-rappreżentanti tas-soċjetà ċivili minn dan il-grupp, anke minn statut ta’ osservatur, ma kinux konvinċenti; billi l-ispezzjonijiet tal-Ombudsman żvelaw li l-grupp iddiskuta u ppromwova aktar il-forniment strutturali tal-enerġija mill-fjuwils fossili, b’implikazzjonijiet soċjali, ambjentali, ekonomiċi u ġeopolitiċi għall-UE;
	K.	billi l-Ombudsman għamlet inkjesta dwar kif il-Kummissjoni ddeċidiet dwar il-kompożizzjoni tal-Grupp Konsultattiv tal-Industrija tal-Pjattaforma tal-Enerġija tal-UE; billi l-Ombudsman sabet li l-ispjegazzjonijiet ipprovduti mill-Kummissjoni fir-rigward tal-esklużjoni tar-rappreżentanti tas-soċjetà ċivili minn dan il-Grupp, anke minn statut ta’ osservatur, ma kinux konvinċenti;

	L.	billi l-Ombudsman wettqet inkjesta abbażi ta’ lment fil-kompożizzjoni tal-Bord tal-Iskrutinju Regolatorju tal-Kummissjoni (RSB), u l-eżitu ta’ din l-inkjesta kkonferma n-nuqqas ta’ għarfien espert soċjali u ambjentali meħtieġ, bi ksur tad-dispożizzjonijiet tal-komunikazzjoni tal-Kummissjoni dwar l-RSB; billi l-Ombudsman eżaminat ukoll kif l-RSB interaġixxa mar-rappreżentanti ta’ interess u ddeċidiet li l-membri tal-RSB għandhom jevitaw milli jwettqu attivitajiet ta’ ħidma biex jintlaħqu n-nies, jekk dawn l-attivitajiet jagħtu lok għal dubji rigward l-indipendenza u l-imparzjalità tal-RSB;
	L.	billi l-Ombudsman wettqet inkjesta abbażi ta’ lment fil-kompożizzjoni tal-Bord tal-Iskrutinju Regolatorju tal-Kummissjoni (RSB), u l-eżitu ta’ din l-inkjesta kkonferma li l-kompożizzjoni attwali ma tiżgurax biżżejjed l-għarfien espert soċjali u ambjentali meħtieġ skont il-komunikazzjoni tal-Kummissjoni dwar l-RSB; billi l-Ombudsman eżaminat ukoll kif l-RSB interaġixxa mar-rappreżentanti ta’ interess u ddeċidiet li l-membri tal-RSB għandhom jevitaw milli jwettqu attivitajiet ta’ ħidma biex jintlaħqu n-nies, jekk dawn l-attivitajiet jagħtu lok għal dubji rigward l-indipendenza u l-imparzjalità tal-RSB;

	N.	billi l-Ombudsman bdiet inkjesta dwar id-deċiżjoni tal-Kummissjoni li tistieden biss rappreżentanti tal-industrija għal sessjoni ta’ ħidma dwar il-pestiċidi, qasam ta’ ħidma li għandu impatt dirett fuq is-saħħa u l-ambjent, u kkonkludiet li l-Kummissjoni setgħet assigurat aktar trasparenza; billi l-Ombudsman qieset bħala leġittimu t-tħassib pubbliku madwar l-organizzazzjoni ta’ sessjonijiet ta’ ħidma esklużivament għall-industrija, minħabba li pperċepewha bħala opportunità għall-industrija li tinfluwenza indebitament il-ħidma tal-Kummissjoni; billi meta l-Ombudsman għamlet l-inkjesta dwar ir-regoli relatati mas-sostituzzjoni ta’ sustanzi perikolużi fil-pestiċidi, inkluż dokument ta’ gwida dwar valutazzjoni komparattiva, esprimiet tħassib partikolari dwar in-nuqqas min-naħa tal-Kummissjoni li taġixxi biex ittejjeb ir-regoli dwar is-sostituzzjoni tal-pestiċidi, minkejja li l-Kummissjoni kienet konxja mill-2020 li dawn ma kinux effettivi;
	N.	billi l-Ombudsman bdiet inkjesta dwar id-deċiżjoni tal-Kummissjoni li tistieden biss rappreżentanti tal-industrija għal sessjoni ta’ ħidma dwar il-pestiċidi, u kkonkludiet li setgħet ġiet żgurata aktar trasparenza, li tissuġġerixxi lill-Kummissjoni tiżviluppa paġna web iddedikata, tippubblika informazzjoni u dokumenti dwar avvenimenti tal-pestiċidi li ġejjin malli jsiru disponibbli u tiżgura li l-partijiet ikkonċernati rilevanti kollha jkollhom l-opportunità jipprovdu l-fehmiet tagħhom; billi l-Ombudsman qieset bħala leġittimu t-tħassib pubbliku madwar l-organizzazzjoni ta’ sessjonijiet ta’ ħidma esklużivament għall-industrija, minħabba li pperċepewha bħala opportunità għall-industrija li tinfluwenza b’mod sproporzjonat il-ħidma tal-Kummissjoni;

	O.	billi l-Ombudsman għamlet inkjesta dwar kif il-Kummissjoni indirizzat l-allegazzjonijiet ta’ kunflitt ta’ interess, liema allegazzjonijiet kienu jinvolvu wieħed mill-Kummissarji tagħha fil-kuntest ta’ kif ġie indirizzat l-ilment ta’ ksur; billi l-Ombudsman ikkonfermat li l-Kummissjoni ddeċidiet li tassenja l-ilment ta’ ksur lid-Direttorat Ġenerali għall-Agrikoltura u l-Iżvilupp Rurali tal-Kummissjoni (DĠ AGRI), minkejja li l-Kummissjoni nġibditilha l-attenzjoni għall-fatt li ħu l-Kummissarju għall-Agrikoltura kien fost il-membri tal-Parlament Pollakk li kien ippropona l-leġiżlazzjoni inkwistjoni; billi l-Ombudsman sabet li l-mod kif il-Kummissjoni vvalutat il-kunflitt ta’ interess kien ħażin u pperċeput li jaffettwa b’mod negattiv l-indipendenza tal-Kummissjoni;
	O.	billi l-Ombudsman għamlet inkjesta dwar kif il-Kummissjoni indirizzat l-allegazzjonijiet ta’ kunflitt ta’ interess, liema allegazzjonijiet kienu jinvolvu wieħed mill-Kummissarji tagħha fil-kuntest ta’ kif ġie indirizzat l-ilment ta’ ksur;

	P.	billi l-Parlament approva b’unanimità kważi totali r-Rapport Speċjali tal-Ombudsman dwar il-ħin li l-Kummissjoni tieħu biex tindirizza d-domandi għall-aċċess pubbliku għad-dokumenti u talbet lill-Kummissjoni tirranġa d-dewmien sistemiku kif tindirizza d-domandi għall-aċċess, minħabba li dan id-dewmien qed jikser il-prinċipji demokratiċi stabbiliti fit-Trattati tal-UE; billi l-Ombudsman sabet li l-Kummissjoni qabżet l-iskadenzi legali biex teżamina mill-ġdid id-deċiżjonijiet dwar l-aċċess inizjali f’85 % tal-każijiet u li d-dewmien tipikament seħħ b’rabta mad-domandi għall-aċċess li jikkonċernaw oqsma ta’ importanza pubblika sinifikanti; billi tali dewmien għandu konsegwenzi partikolarment serji fil-każ ta’ dokumenti leġiżlattivi, minħabba li dan jimmina l-kapaċità taċ-ċittadini li jiskrutinizzaw id-deċiżjonijiet u l-politiki tal-UE b’mod f’waqtu, u jfixkel il-parteċipazzjoni sinifikanti fil-ħajja demokratika tal-UE;
	P.	billi l-Parlament approva b’unanimità kważi totali r-Rapport Speċjali tal-Ombudsman dwar il-ħin li l-Kummissjoni tieħu biex tindirizza d-domandi għall-aċċess pubbliku għad-dokumenti u stieden lill-Kummissjoni tindirizza d-dewmien fid-domandi għall-aċċess; billi l-Ombudsman sabet li l-Kummissjoni qabżet l-iskadenzi legali biex teżamina mill-ġdid id-deċiżjonijiet dwar l-aċċess inizjali f’85 % tal-każijiet; billi d-dewmien jista’ jkun problematiku fil-każ ta’ dokumenti leġiżlattivi;

	Mozzjoni għal riżoluzzjoni

	Q.	billi l-Ombudsman bdiet numru ta’ inkjesti dwar in-nuqqas ta’ aċċess pubbliku għal dokumenti leġiżlattivi, filwaqt li kkritikat ir-rifjut tal-Kummissjoni li tagħti aċċess għall-kontribut tal-partijiet ikkonċernati u tal-Istati Membri fuq il-Liġi dwar ir-Restawr tan-Natura3 u aċċess għal dokumenti fuq ir-reviżjoni tar-regoli tal-UE dwar l-informazzjoni tal-ikel għall-konsumaturi; billi l-Ombudsman eżaminat, minn perspettiva aktar sistemika, il-konformità tal-istituzzjonijiet tal-UE mal-prinċipju tat-trasparenza leġiżlattiva, kif stabbilit fit-Trattati tal-UE, u kkonkludiet li kemm il-Kunsill kif ukoll il-Kummissjoni kienu qed jonqsu milli jagħtu effett sħiħ lil dan il-prinċipju;
	Q.	billi l-Ombudsman bdiet numru ta’ inkjesti dwar in-nuqqas ta’ aċċess pubbliku għal dokumenti leġiżlattivi, filwaqt li kkritikat ir-rifjut tal-Kummissjoni li tagħti aċċess għall-kontribut tal-partijiet ikkonċernati u tal-Istati Membri fuq il-Liġi dwar ir-Restawr tan-Natura3 u aċċess għal dokumenti fuq ir-reviżjoni tar-regoli tal-UE dwar l-informazzjoni tal-ikel għall-konsumaturi; billi l-Ombudsman eżaminat, minn perspettiva aktar sistemika, il-konformità tal-istituzzjonijiet tal-UE mal-prinċipju tat-trasparenza leġiżlattiva, kif stabbilit fit-Trattati tal-UE, u kkonkludiet li kemm il-Kunsill kif ukoll il-Kummissjoni ma kinux qed jaderixxu bis-sħiħ ma’ dan il-prinċipju;

	_________________
	_________________

	3 Ir-Regolament (UE) 2024/1991 tal-Parlament Ewropew u tal-Kunsill tal-24 ta’ Ġunju 2024 dwar ir-restawr tan-natura u li jemenda r-Regolament (UE) 2022/869 (ĠU L, 2024/1991, 29.7.2024, ELI: http://data.europa.eu/eli/reg/2024/1991/oj).
	3 Ir-Regolament (UE) 2024/1991 tal-Parlament Ewropew u tal-Kunsill tal-24 ta’ Ġunju 2024 dwar ir-restawr tan-natura u li jemenda r-Regolament (UE) 2022/869 (ĠU L, 2024/1991, 29.7.2024, ELI: http://data.europa.eu/eli/reg/2024/1991/oj).

	R.	billi l-Ombudsman għamlet inkjesta dwar l-imwiet fil-Baħar Mediterran u skopriet li kien hemm nuqqasijiet serji fir-rwol tal-Frontex fl-operazzjonijiet ta’ tiftix u salvataġġ, inkluż in-nuqqas li ma ġiex żgurat li l-osservaturi tad-drittijiet fundamentali tal-Frontex ikunu involuti b’mod suffiċjenti fit-teħid ta’ deċiżjonijiet dwar emerġenzi marittimi, kif ukoll in-nuqqas ta’ linji gwida interni tal-Frontex dwar l-emissjoni ta’ sinjali ta’ emerġenza; billi l-Ombudsman enfasizzat li m’hemm l-ebda mekkaniżmu wieħed għall-irfigħ tar-responsabbiltà fil-livell tal-UE, liema mekkaniżmu jista’ jinvestiga b’mod indipendenti r-rwol tal-awtoritajiet nazzjonali, ir-rwol ta’ Frontex, u r-rwol tal-Kummissjoni, li hija responsabbli li tiżgura l-konformità mad-dispożizzjonijiet tad-drittijiet fundamentali fl-ambitu tat-trattati tal-UE;
	R.	billi l-Ombudsman wettqet inkjesta wara l-imwiet fil-Baħar Mediterran u ssuġġeriet mekkaniżmu tal-UE għall-irfigħ tar-responsabbiltà li jista’ jinvestiga b’mod indipendenti r-rwoli rispettivi tal-awtoritajiet nazzjonali, ta’ Frontex u tal-Kummissjoni;

	S.	billi, skont l-Ombudsman, ir-rifjut tal-Kummissjoni li tiżvela dokumenti relatati mal-kontribut tal-partijiet ikkonċernati fuq il-proposta leġiżlattiva tagħha dwar il-ġlieda kontra l-abbuż sesswali tat-tfal wassal għal amministrazzjoni ħażina, minħabba li dan fixkel lill-pubbliku milli jiskrutinizza l-impatt u l-influwenza ta’ tali partijiet ikkonċernati privati;
	S.	billi, skont l-Ombudsman, il-Kummissjoni setgħet ipprovdiet aċċess akbar għad-dokumenti relatati mal-kontribut tal-partijiet ikkonċernati fuq il-proposta leġiżlattiva tagħha dwar il-ġlieda kontra l-abbuż sesswali tat-tfal peress li aċċess limitat fixkel lill-pubbliku milli jiskrutinizza l-impatt u l-influwenza ta’ tali partijiet ikkonċernati privati;

	4.	Huwa mħasseb ħafna dwar il-ksur tal-iskadenzi legalment vinkolanti tal-Kummissjoni biex tipprepara deċiżjonijiet għall-awtorizzazzjoni rigward sustanzi kimiċi perikolużi; jisħaq li d-dewmien sinifikanti tal-Kummissjoni jikkostitwixxi theddida kbira għas-saħħa tal-bniedem u għall-ambjent, peress li l-kumpaniji se jibqgħu ikomplu jużaw tali sustanzi kimiċi, inkluż is-sustanza per- u polifluworoalkilata (PFAS), liema sustanzi huma assoċjati ma’ żieda fir-riskji tal-kanċer u tal-ħsara ġenetika, u ma’ saħħa riproduttiva li ma tiffunzjonax tajjeb;
	4.	Huwa inkwetat dwar il-ksur tal-iskadenzi legalment vinkolanti tal-Kummissjoni biex tipprepara deċiżjonijiet għall-awtorizzazzjoni rigward sustanzi kimiċi perikolużi, inkluż is-sustanza per- u polifluworoalkilata (PFAS); jissottolinja li r-rispett ta’ dawn l-iskadenzi huwa essenzjali biex jiġu żgurati l-protezzjoni tas-saħħa tal-bniedem u tal-ambjent kif ukoll iċ-ċertezza u l-prevedibbiltà legali fil-proċess tat-teħid ta’ deċiżjonijiet tal-UE; jisħaq li biex tindirizza r-riskji tas-saħħa u ambjentali maħluqa mill-PFAS il-Kummissjoni għandha tikkoordina mal-Istati Membri, mal-awtoritajiet nazzjonali u lokali tagħhom iżda anke mas-soċjetà ċivili rilevanti, mal-istituzzjonijiet akkademiċi u mal-istituzzjonijiet xjentifiċi, li għandhom rwol essenzjali f’dan il-qasam;

	Emenda

	5.	Jemmen li l-Kummissjoni jeħtiġilha tindirizza, bħala kwistjoni ta’ prijorità, in-nuqqasijiet severi kollha madwar il-ġestjoni tagħha tar-riskju b’rabta mas-sustanzi ta’ tħassib serju ħafna, u tirrifjuta kwalunkwe domandi għall-awtorizzazzjoni ta’ tali sustanzi u tipprojbixxi l-użu tagħhom fejn hemm inċertezza persistenti fir-rigward tal-protezzjoni tas-saħħa tal-bniedem u l-ambjent; jinsab konvint sew li l-Kummissjoni għandha timplimenta bis-sħiħ ir-rakkomandazzjonijiet kollha li ġejjin mill-inkjesta tal-Ombudsman, inkluża rakkomandazzjoni biex l-applikazzjonijiet għall-awtorizzazzjoni ta’ sustanzi ta’ tħassib kbir ħafna li ma jkollhomx l-informazzjoni meħtieġa kollha jiġu rrifjutati biex jiġi żgurat li l-kumpaniji ma jitħallewx ikomplu jużaw dawn is-sustanzi perikolużi;
	5.	Jemmen li l-Kummissjoni jeħtiġilha tindirizza, bħala kwistjoni ta’ prijorità, in-nuqqasijiet severi kollha madwar il-ġestjoni tagħha tar-riskju b’rabta mas-sustanzi ta’ tħassib serju ħafna, inkluż billi tirrevedi l-proċeduri interni tagħha biex tiżgura li tista’ tieħu deċiżjonijiet aktar rapidi dwar dawn l-applikazzjonijiet, f’konformità mal-għanijiet tar-Regolament REACH biex tipproteġi s-saħħa tal-bniedem u l-ambjent; jinsab konvint li l-Kummissjoni għandha timplimenta r-rakkomandazzjonijiet li ġejjin mill-inkjesta tal-Ombudsman, inkluża dik rigward il-fatt li l-applikazzjonijiet huma nieqsa mill-informazzjoni meħtieġa kollha;

	6.	Jemmen bis-saħħa li l-awtorizzazzjoni kontinwa ta’ pestiċidi perikolużi trid tintemm minnufih; jisħaq li l-Kummissjoni jeħtiġilha ttejjeb b’mod sinifikanti r-regoli dwar is-sostituzzjoni ta’ sustanzi perikolużi fil-pestiċidi sabiex tiffavorixxi alternattivi sikuri mingħajr kimiċi u timxi malajr lejn sistema sostenibbli tal-ikel u ambjent ħieles mit-tossiċi; iħeġġeġ lill-Kummissjoni toqgħod lura milli tapprova “sustanzi attivi” użati fil-pestiċidi fejn l-ebda użu sikur ma ġie identifikat jew fejn data addizzjonali li tikkonferma s-sikurezza tagħhom hija meħtieġa, minħabba l-fatt li diġà hemm konsegwenzi perikolużi ħafna li l-użu tal-pestiċidi kellu għas-saħħa tal-bniedem u għall-ambjent, bl-applikazzjoni sħiħa tal-prinċipju ta’ prekawzjoni; jistieden lill-Kummissjoni tiżgura li l-proċess ta’ approvazzjoni huwa kompletament trasparenti u ħieles minn kunflitti ta’ interess, u tikkommetti ruħha li ttemm l-użu tal-pestiċidi sintetiċi kollha sal-aktar tard l-2035;
	6.	Jisħaq li l-Kummissjoni għandha ttejjeb ir-regoli dwar is-sostituzzjoni ta’ sustanzi perikolużi fil-pestiċidi sabiex tqis aħjar alternattivi sikuri mingħajr kimiċi u effiċjenti; jistieden lill-Kummissjoni tiżgura li l-proċess ta’ approvazzjoni huwa kompletament trasparenti u jsegwi salvagwardji stretti kontra l-kunflitti ta’ interess filwaqt li tqis b’mod xieraq is-suġġerimenti għal titjib mill-Ombudsman;

	7.	Jisħaq li l-istituzzjonijiet tal-Unjoni Ewropea jeħtiġilhom jiggarantixxu t-trasparenza bis-sħiħ u l-ogħla livelli ta’ parteċipazzjoni taċ-ċittadini fil-proċess tat-teħid ta’ deċiżjonijiet tal-UE; iqis li huwa ta’ importanza kbira li jiġi żgurat li ċ-ċittadini jistgħu jżommu lil dawk li jieħdu d-deċiżjonijiet responsabbli, jeżerċitaw id-drittijiet demokratiċi tagħhom u jkollhom aċċess għall-informazzjoni u għad-dokumenti rilevanti kollha, b’mod partikolari dawk ta’ natura leġiżlattiva, inkluż matul il-proċess leġiżlattiv, kif stipulat ukoll fil-każistika tal-QĠUE; jenfasizza li l-istituzzjonijiet, l-aġenziji, il-korpi u l-uffiċċji tal-UE jeħtiġilhom jiżguraw it-trasparenza sħiħa u jaderixxu mal-ogħla standards ta’ etika fl-interazzjonijiet tagħhom mal-partijiet ikkonċernati privati;
	7.	Jisħaq li l-istituzzjonijiet tal-Unjoni Ewropea jeħtiġilhom jiggarantixxu t-trasparenza u l-ogħla livelli adegwati ta’ parteċipazzjoni taċ-ċittadini fil-proċess tat-teħid ta’ deċiżjonijiet tal-UE; iqis li huwa ta’ importanza kbira li jiġi żgurat li ċ-ċittadini jistgħu jżommu lil dawk li jieħdu d-deċiżjonijiet responsabbli, jeżerċitaw id-drittijiet demokratiċi tagħhom u jkollhom aċċess għall-informazzjoni u għad-dokumenti rilevanti kollha, b’mod partikolari dawk ta’ natura leġiżlattiva, kif stipulat ukoll fil-każistika tal-QĠUE; jenfasizza li l-istituzzjonijiet, l-aġenziji, il-korpi u l-uffiċċji tal-UE jeħtiġilhom jiżguraw it-trasparenza tan-negozjati politiċi, filwaqt li jqisu l-ħtieġa tal-imġiba effiċjenti tagħhom u l-aderenza mal-ogħla standards ta’ etika fl-interazzjonijiet tagħhom mal-partijiet ikkonċernati privati;

	9.	Jenfasizza l-importanza essenzjali tal-attivitajiet tal-Ombudsman biex tgħin fit-titjib tal-kompożizzjoni bilanċjata tal-gruppi ta’ esperti tal-Kummissjoni, b’mod partikolari l-Grupp Konsultattiv tal-Industrija tal-Pjattaforma tal-Enerġija tal-UE, minħabba l-interessi soċjali u ambjentali kbar involuti fir-rigward tal-politiki tal-enerġija; jiddispjaċih bis-saħħa li l-Kummissjoni ddeċidiet li teskludi kompletament lir-rappreżentanti tas-soċjetà ċivili minn dan il-Grupp, u tat lill-industriji tal-fjuwils fossili aċċess privileġġjat u mhux issorveljat għal dawk li jfasslu l-politika tal-UE filwaqt li żiedet l-influwenza tagħhom fuq it-teħid ta’ deċiżjonijiet tal-UE, u għaldaqstant imminat il-fiduċja taċ-ċittadini, l-iskrutinju pubbliku u t-trasparenza;
	9.	Jenfasizza l-importanza tal-attivitajiet tal-Ombudsman biex iżżid it-trasparenza u tgħin fit-titjib tal-kompożizzjoni bilanċjata tal-gruppi ta’ esperti tal-Kummissjoni, b’mod partikolari l-Grupp Konsultattiv tal-Industrija tal-Pjattaforma tal-Enerġija tal-UE, minħabba l-interessi ekonomiċi, soċjali u ambjentali kbar involuti fir-rigward tal-politiki tal-enerġija; jinnota li l-Kummissjoni ddeċidiet li ma tinkludix lir-rappreżentanti tas-soċjetà ċivili f’dan il-Grupp; huwa tal-fehma li l-pubbliku Ewropew għandu jiġi infurmat dwar il-profil tal-membri kollha tal-gruppi ta’ esperti;

	11.	Jappoġġja s-suġġerimenti għal titjib tal-Bord tal-Iskrutinju Regolatorju (RSB) mill-Ombudsman; iqis li huwa essenzjali għall-membri tal-RSB li jivvalutaw kemm ir-riskju attwali tal-influwenza indebita u l-perċezzjoni pubblika tal-indipendenza tagħhom meta jagħżlu l-attivitajiet tagħhom biex jintlaħqu n-nies, u jevitaw li jkollhom laqgħat mar-rappreżentanti b’interess individwali; jistieden lill-Kummissjoni tiżgura li l-kompożizzjoni tal-RSB tirrifletti kompletament id-diversità tal-għarfien espert speċifikat fil-komunikazzjoni relatata tagħha, jiġifieri t-tliet pilastri tal-iżvilupp sostenibbli, jew fi kliem ieħor il-makro- u l-mikroekonomija, il-politika soċjali u l-politika ambjentali, u tiddeskrivi b’mod ċar il-kriterji li tapplika meta tagħżel il-membri tal-RSB, minħabba r-rwol ewlieni li kellu l-RSB u l-influwenza sinifikanti tal-opinjonijiet tiegħu fuq it-teħid ta’ deċiżjonijiet tal-Kummissjoni fil-qasam tat-tfassil tal-liġijiet tal-UE;
	11.	Jinnota s-suġġerimenti għal titjib tal-Bord tal-Iskrutinju Regolatorju (RSB) mill-Ombudsman; jistieden lill-Kummissjoni tiżgura li l-kompożizzjoni tal-RSB tirrifletti kompletament id-diversità tal-għarfien espert speċifikat fil-komunikazzjoni relatata tagħha;

	12.	Ifaħħar l-investigazzjonijiet tal-Ombudsman dwar kif il-Kummissjoni ppreparat proposta biex temenda leġiżlazzjoni relatata mal-politika agrikola komuni; jiddeplora l-fatt li l-Kummissjoni, fil-waqt tal-preparazzjoni tal-proposta kkonċernata, ma wettqietx valutazzjoni tal-impatt, għażlet li ma tikkonsultax l-organizzazzjonijiet ambjentali u naqset milli tikkonsulta sew il-pubbliku ġenerali; jiddispjaċih bis-saħħa li d-deċiżjoni tal-Kummissjoni li ddgħajjef ir-rekwiżiti ambjentali tal-PAK mingħajr ma teżamina b’mod komprensiv l-evidenza disponibbli biex tiżgura li r-regoli ġodda ma jimminawx l-għanijiet ambjentali u klimatiċi tal-UE u s-sostenibbiltà tal-agrikoltura tal-UE fuq terminu twil, u għalhekk kisret il-prinċipju tat-teħid ta’ deċiżjonijiet ibbażat fuq l-evidenza, kif stipulat fil-Linji Gwida tagħha dwar Tfassil aħjar tal-liġijiet u s-Sett ta’ għodod, kif ukoll fil-każistika;
	12.	Jinnota l-inkjesta għaddejja tal-Ombudsman dwar kif il-Kummissjoni ppreparat proposta biex temenda leġiżlazzjoni relatata mal-politika agrikola komuni mingħajr valutazzjoni tal-impatt u b’konsultazzjoni limitata mal-partijiet ikkonċernati, b’mod partikolari l-bdiewa; jenfasizza l-ħtieġa li jiġu rispettati l-prinċipji tat-teħid ta’ deċiżjonijiet ibbażati fuq l-evidenza, kif minquxa fil-Linji Gwida dwar Tfassil aħjar tal-liġijiet u s-Sett ta’ għodod tal-Kummissjoni kif ukoll fil-każistika;

	13.	Jesprimi l-apprezzament tiegħu għall-ħidma eċċellenti tal-Ombudsman biex tħeġġeġ lill-Kummissjoni tiggarantixxi l-inklużjoni sħiħa u sinifikattiva tal-partijiet soċjali u ambjentali kkonċernati kollha fil-proċess tat-teħid ta’deċiżjonijiet, u biex tgħin li jiġi evitat proċess tat-teħid ta’ deċiżjonijiet li jiġi indebitament influwenzat mill-industrija;
	13.	Jesprimi l-apprezzament tiegħu għall-ħidma tal-Ombudsman biex tħeġġeġ lill-Kummissjoni tiggarantixxi l-parteċipazzjoni tal-partijiet ekonomiċi, soċjali u ambjentali kkonċernati kollha fil-proċess tat-teħid ta’deċiżjonijiet, u biex tgħin tiġi żgurata l-integrità tal-proċess tat-teħid ta’ deċiżjonijiet;

	14.	Iqis essenzjali li l-Kummissjoni timplimenta bis-sħiħ u b’mod konsistenti s-suġġerimenti tal-Ombudsman biex jittejjeb l-indirizzar ta’ kunflitti ta’ interess potenzjali li jinvolvu l-Kummissarji tagħha, jiġifieri biex tiżgura li kwalunkwe proċess tat-teħid ta’ deċiżjonijiet ikun sorveljat direttament jew indirettament mill-Kummissarju/i kkonċernat/i jiġi sospiż sakemm deċiżjoni finali tittieħed rigward l-eżistenza ta’ kunflitt ta’ interess, u tinforma lid-dipartimenti rilevanti tal-allegazzjoni b’mod f’waqtu sabiex ikunu jistgħu jibdew rieżami jew jissospendu kwalunkwe proċess tat-teħid ta’ deċiżjonijiet li għaddej mill-aktar fis possibbli;
	14.	Iqis essenzjali li l-Kummissjoni tqis is-suġġerimenti tal-Ombudsman biex jittejjeb l-indirizzar ta’ kunflitti ta’ interess li jinvolvu l-Kummissarji tagħha, bil-ħsieb li tiġi ssalvagwardjata l-integrità tal-proċess tat-teħid ta’ deċiżjonijiet; jenfasizza, f’dan il-kuntest, il-kontribut tal-Ombudsman lejn iż-żieda tal-etika u t-trasparenza tal-istituzzjonijiet tal-UE fir-rigward tal-politika ta’ “revolving doors”, perjodi ta’ preklużjoni u kunflitti ta’ interess potenzjali f’każijiet ta’ eks Kummissarji jew eks persunal anzjan tal-istituzzjonijiet jew l-aġenziji tal-UE li jibdew impjiegi ġodda fis-settur privat;

	15.	Jissottolinja l-fatt li l-aċċess pubbliku għad-dokumenti miżmuma mill-istituzzjonijiet tal-UE huwa dritt fundamentali stabbilit fit-Trattati tal-UE, u għandu rwol kruċjali fl-iżgurar li l-istituzzjonijiet tal-UE joperaw b’mod trasparenti, u b’hekk isaħħaħ il-leġittimità tal-UE u l-fiduċja pubblika fiha; jistenna li l-Kummissjoni ttejjeb b’mod sinifikanti t-trattament tagħha tad-domandi għall-aċċess pubbliku għad-dokumenti, inkluż permezz tal-implimentazzjoni f’waqtha tar-rakkomandazzjonijiet kollha tal-Ombudsman, u b’hekk turi fil-prattika li t-trasparenza hija r-regola ta’ tmexxija u prijorità fundamentali; iqis li jekk id-dewmien sinifikanti tal-Kummissjoni fl-ipproċessar tad-domandi għall-aċċess pubbliku għad-dokumenti jippersisti, se jkun meħtieġ li titressaq azzjoni kontriha quddiem il-QĠUE abbażi ta’ ksur tat-Trattati, inkluż l-Artikolu 15(3) tat-TFUE dwar id-dritt taċ-ċittadini u r-residenti tal-UE li jaċċessaw id-dokumenti;
	15.	Jissottolinja l-fatt li l-aċċess pubbliku għad-dokumenti miżmuma mill-istituzzjonijiet tal-UE huwa dritt fundamentali stabbilit fit-Trattati tal-UE, u għandu rwol kruċjali fl-iżgurar li l-istituzzjonijiet tal-UE joperaw b’mod trasparenti, u b’hekk isaħħaħ il-leġittimità tal-UE u l-fiduċja pubblika fiha, inkluż permezz tal-implimentazzjoni f’waqtha tar-rakkomandazzjonijiet kollha tal-Ombudsman, u b’hekk turi fil-prattika li t-trasparenza hija r-regola ta’ tmexxija u prijorità fundamentali; jistieden lill-Kummissjoni ttejjeb il-mod li bih tittratta tali domandi, tindirizza d-dewmien sistemiku tagħha, inkluż permezz tal-użu ta’ għodod diġitali u proċeduri simplifikati; jissottolinja li d-dritt taċ-ċittadini għall-aċċess pubbliku għall-informazzjoni japplika għal dokumenti fiżiċi bil-miktub u elettroniċi, kif ukoll għal reġistrazzjonijiet awdjo u awdjoviżivi relatati mal-politiki, l-attivitajiet u d-deċiżjonijiet tal-istituzzjonijiet tal-UE, u jfakkar li l-messaġġi testwali u l-messaġġi istantanji relatati max-xogħol jitqiesu bħala “dokumenti” skont ir-Regolament (KE) Nru 1049/2001;

	16.	Jiddispjaċih li, f’ħafna każijiet, il-Kunsill u l-Kummissjoni rrifjutaw li jiżvelaw dokumenti leġiżlattivi, u użaw argumenti vagi, astratti u mhux sostanzjati jew ibbażaw fuq raġunament diġà miċħud mill-QĠUE; japprezza l-ħidma ewlenija tal-Ombudsman f’dan il-qasam biex jiġi żgurat li l-istituzzjonijiet tal-UE konċernati jiżvelaw minnufih id-dokumenti leġiżlattivi, u jenfasizza li rifjut li jingħata aċċess pubbliku għad-dokumenti jista’ jseħħ biss f’ċirkostanzi verament eċċezzjonali;
	16.	Jinnota li l-Kunsill u l-Kummissjoni rrifjutaw li jiżvelaw dokumenti leġiżlattivi, filwaqt li bbażaw fuq raġunament diġà miċħud mill-QĠUE; japprezza l-ħidma ewlenija tal-Ombudsman f’dan il-qasam biex jiġi żgurat li l-istituzzjonijiet tal-UE konċernati jiżvelaw minnufih id-dokumenti leġiżlattivi, u jenfasizza li rifjut li jingħata aċċess pubbliku għad-dokumenti jista’ jseħħ biss f’ċirkostanzi verament eċċezzjonali;

	17.	Jissottolinja li l-Frontex jeħtiġilha tikkonforma għalkollox mad-drittijiet fundamentali fl-attivitajiet kollha tagħha, inkluż fl-involviment dirett jew indirett tagħha f’operazzjonijiet ta’ tiftix u salvataġġ, u tikkonforma għalkollox u b’mod konsistenti mad-dritt internazzjonali dwar id-drittijiet tal-bniedem rilevanti; jenfasizza li skont il-qafas legali applikabbli internazzjonali u tal-UE, l-Istati Membri huma obbligati jagħtu l-għajnuna lil kwalunkwe bastiment jew persuna f’diffikultà fuq il-baħar, irrispettivament min-nazzjonalità jew l-istatus tal-persuna jew iċ-ċirkostanzi li tinsab fihom dik il-persuna;
	17.	Jisħaq li l-Frontex jeħtiġilha topera fi ħdan id-dispożizzjonijiet minquxa fir-regolament tagħha, inklużi l-obbligi relatati mad-drittijiet fundamentali kif ukoll mad-dritt internazzjonali rilevanti; jieħu nota tar-riforma tal-mandat ta’ Frontex imħabbra mill-President tal-Kummissjoni għall-2026; jistenna li t-tisħiħ tal-mandat, tar-riżorsi u tal-baġit tal-Frontex ikun jiżgura li l-Aġenzija tista’ twettaq il-ħidma tagħha taħt l-aħjar kundizzjonijiet possibbli sabiex tappoġġja aħjar lill-Istati Membri, inkluż f’operazzjonijiet ta’ tiftix u salvataġġ;

	19.	Jenfasizza li l-Ombudsman ikkritikat lill-Kummissjoni dwar in-nuqqas ta’ trasparenza tagħha fir-rigward tal-informazzjoni dwar id-drittijiet tal-bniedem li bbażat fuqha qabel ma ffirmat il-Memorandum ta’ Qbil (MtQ) bejn l-UE u t-Tuneżija, u esprimiet tħassib dwar il-fatt li ma saritx valutazzjoni tal-impatt minn qabel fuq id-drittijiet tal-bniedem, b’mod partikolari fir-rigward tal-pilastru “Migrazzjoni u mobbiltà” tal-MtQ; jistenna li l-Kummissjoni timplimenta s-suġġerimenti kollha tal-Ombudsman għal titjib b’mod f’waqtu, u tapplika l-aktar miżuri effettivi u żżomm l-ogħla standards ta’ protezzjoni tad-drittijiet tal-bniedem fil-kwistjonijiet kollha relatati mal-migrazzjoni;
	19.	Jinnota l-impenn tal-Ombudsman għad-drittijiet fundamentali; jinnota li l-Ombudsman talbet trasparenza akbar fir-rigward tal-informazzjoni dwar id-drittijiet tal-bniedem meqjusa qabel ma ffirmat il-Memorandum ta’ Qbil (MtQ) bejn l-UE u t-Tuneżija;

	20.	Jikkritika r-rifjut tal-Kummissjoni li ssegwi r-rakkomandazzjoni tal-Ombudsman li tagħti aċċess pubbliku akbar għad-dokumenti relatati mat-tfassil tal-leġiżlazzjoni proposta għall-ġlieda kontra l-abbuż sesswali tat-tfal, u b’hekk naqset milli tiżgura li ċ-ċittadini jkunu jistgħu jivverifikaw li din aġixxiet b’mod indipendenti, u esklużivament fl-interess pubbliku;
	20.	Jesprimi dispjaċir dwar ir-rifjut tal-Kummissjoni li ssegwi r-rakkomandazzjoni tal-Ombudsman li tagħti aċċess pubbliku akbar għad-dokumenti relatati mal-abbozzar tal-leġiżlazzjoni proposta għall-ġlieda kontra l-abbuż sesswali tat-tfal; ifakkar li ċ-ċittadini għandhom ikunu kapaċi jiskrutinizzaw il-ħidma tal-Kummissjoni fuq proposti leġiżlattivi; jissottolinja li t-trasparenza hija ta’ importanza partikolari f’dan il-kuntest, peress li l-proposta tolqot direttament il-protezzjoni tat-tfal, id-drittijiet fundamentali u l-ħajja privata taċ-ċittadini;

	21.	Japprezza d-deċiżjoni tal-Ombudsman li tiftaħ inkjesta dwar kif il-Kummissjoni wettqet ġbir ta’ data mmirat dwar l-impatt tal-popolazzjoni tal-ilpup fl-UE; jiddispjaċih li l-Kummissjoni kkwotat rapport tal-Grupp ta’ Speċjalisti tal-Inizjattiva tal-Karnivori Kbar għall-Ewropa biex tiġġustifika t-tnaqqis fl-istatus ta’ protezzjoni legali tal-ilpup fl-UE, għalkemm qabel kienet użat l-istess rapport bħala l-bażi biex topponi proposta tal-istess tip, u minkejja l-fatt li ma ġewx reġistrati bidliet sinifikanti fil-popolazzjonijiet tal-ilpup; jinsab imħasseb ħafna li d-deċiżjoni li jitnaqqas l-istatus ta’ protezzjoni tal-ilpup ma għandha l-ebda bażi xjentifika soda, sitwazzjoni aggravata mill-fatt li ma kien hemm l-ebda aċċess pubbliku għad-dokumenti rilevanti u li ma sarux biżżejjed sforzi biex jiġu implimentati miżuri preventivi adegwati, u dan imur kontra d-dispożizzjonijiet tal-Konvenzjoni ta’ Berna4; jibża’ li din id-deċiżjoni ħolqot preċedent inkwetanti li jipperikola l-approċċ ġenerali fir-rigward tal-għanijiet tal-konservazzjoni u l-ġestjoni tal-organiżmi selvaġġi u l-ħabitats naturali;
	21.	Jieħu nota tad-deċiżjoni tal-Ombudsman li tiftaħ inkjesta dwar il-ġbir tad-data mill-Kummissjoni dwar l-impatt tal-popolazzjoni tal-ilpup fl-UE; jinnota, madankollu, li f’konformità mal-istatut tal-Ombudsman, l-inkjesta kellha tingħalaq minħabba każ pendenti mal-Qorti Ewropea tal-Ġustizzja (T-634/24), fejn tqajmu l-istess kwistjonijiet; jissottolinja l-importanza li kwalunkwe deċiżjoni rigward l-istatus ta’ protezzjoni legali tal-ilpup tkun ibbażata fuq evidenza xjentifika u l-protezzjoni tal-komunitajiet rurali;

	_________________
	

	4 Il-Konvenzjoni dwar il-Ħarsien tal-Ħajja Selvaġġa u l-Ambjenti Naturali tal-Ewropa;

	22.	Jilqa’ s-sensiela ta’ proposti li l-Ombudsman għamlet lill-Kummissjoni dwar it-titjib tat-trasparenza fil-Kunsill tal-Kummerċ u t-Teknoloġija bejn l-UE u l-Istati Uniti, li jservi bħala forum għall-koordinazzjoni tal-approċċi u l-approfondiment tar-relazzjonijiet kummerċjali, ekonomiċi u teknoloġiċi; jemmen li r-rakkomandazzjonijiet tal-Ombudsman jeħtiġilhom jiġu implimentati malajr u jkunu marbuta ma’ rekwiżiti addizzjonali legalment vinkolanti biex jinżammu l-ogħla standards ta’ trasparenza u responsabbiltà, speċjalment fid-dawl tal-ftehim politiku reċenti tal-Kummissjoni, u li hu ta’ ħsara serja, biex tkompli tiżdied id-dipendenza tal-UE fuq l-Istati Uniti f’diversi setturi kritiċi, inkluż id-difiża, l-IA u l-fjuwils fossili, flimkien ma’ impenji biex jiddgħajfu r-regolamenti tal-UE dwar l-enerġija, li huwa ta’ detriment għall-Patt Ekoloġiku tal-UE u joħloq żbilanċi żvantaġġużi għas-setturi tal-ikel u tal-agrikoltura fl-UE;
	22.	Jilqa’ s-sensiela ta’ proposti li l-Ombudsman għamlet lill-Kummissjoni dwar it-titjib tat-trasparenza fil-Kunsill tal-Kummerċ u t-Teknoloġija bejn l-UE u l-Istati Uniti, li jservi bħala forum għall-koordinazzjoni tal-approċċi u l-approfondiment tar-relazzjonijiet kummerċjali, ekonomiċi u teknoloġiċi; jemmen li r-rakkomandazzjonijiet tal-Ombudsman jeħtiġilhom jiġu implimentati malajr biex jinżammu l-ogħla standards ta’ trasparenza u responsabbiltà;

	22a.	Japprezza s-serje ta’ suġġerimenti tal-Ombudsman biex tgħin lill-Kummissjoni tiżgura li l-użu tal-intelliġenza artifiċjali (IA) fit-teħid tad-deċiżjonijiet tagħha jibqa’ responsabbli; jisħaq fuq il-ħtieġa li l-istituzzjonijiet tal-UE jiżguraw li l-użu ta’ sistemi tal-intelliġenza artifiċjali jibqa’ taħt sorveljanza effettiva mill-bniedem u jikkonforma mal-prinċipji tat-trasparenza, l-obbligu ta’ rendikont u d-drittijiet fundamentali; jemmen li t-teħid ta’ deċiżjonijiet ma għandux jiġi delegat lil dawn is-sistemi; jisħaq fuq l-importanza li jiġi pprovdut taħriġ adegwat lill-uffiċjali pubbliċi responsabbli għas-sorveljanza mill-bniedem tal-IA, biex jivvalutaw ir-riskji kif xieraq u jivverifikaw ir-riżultati ġġenerati mill-IA; iħeġġeġ lill-Kummissjoni żżid it-trasparenza billi tikkomunika b’mod ċar l-informazzjoni dwar proġetti futuri tal-IA u torganizza konsultazzjonijiet pubbliċi dwar l-iżvilupp ta’ għodod ġodda tal-IA; jistieden lill-Ombudsman tkompli timmonitorja l-iżviluppi f’dan il-qasam;

	23a.	Jinnota bi tħassib in-nuqqasijiet identifikati mill-Ombudsman fil-funzjonament tal-Uffiċċju Ewropew għas-Selezzjoni tal-Persunal (EPSO); huwa allarmat mill-konklużjonijiet tal-Ombudsman ta’ bosta każijiet ta’ amministrazzjoni ħażina minħabba n-nuqqas mill-EPSO li jittratta l-ilmenti tal-kandidati, b’mod partikolari fir-rigward tal-proċeduri ta’ ttestjar mill-bogħod u n-nuqqasijiet tal-pjattaformi, li spiss jipprovdu lill-ilmentaturi informazzjoni kontradittorja, juru nuqqas ta’ flessibbiltà u li jieħdu deċiżjonijiet mhux raġonevoli; jistieden lill-EPSO jieħu l-miżuri meħtieġa kollha biex jirrimedja b’urġenza n-nuqqasijiet kollha sabiex jiġu rrestawrati l-integrità, it-trasparenza u l-obbligu ta’ rendikont tal-proċeduri ta’ reklutaġġ;

